Al vloekend is spanning toe verlig | Netwerk24
Deur Errol Mills, Kimberley 26 November 2018 00:01
Ek ry nou die dag deur die dorp, maar als is nie lekker nie. Dis vrek warm en ek het ’n hoofpyn wat skrik vir niks.
Ek is nors en ongeduldig en daar is die rooi robot ook teen my. Net toe die kar staan, kom daar ’n jong man by my venster en beginne bedel. Deur my ongelukkigheid het ek hom toe as ’n verpesting geag en my maniere het my verlaat.
Ek sê toe vir die seun “volkov” en ek vergeet om die “L” in te sit. Ek is so siek dat ek nie langer na hom kyk nie, maar sy stem kom deur die ellende en hy antwoord my en sê “Volkov jy ook”. Hy het ook die “L” uitgelaat, maar die insident kom skielik vir my as belaglik voor en ek lag.
“Ja,” sê hy tereg, “en jy het eers vir my gevloek en toe vloek ek jou terug.”
“My vriend,” sê ek vir hom, “jy is heeltemal reg om my terug te gee wat ek uitgegee het. As ek weer hierlangs ry moet jy my kom opsoek hier tussen die motors.” Wat my beïndruk het, was dat hy sy reg van gelykheid self uitgeoefen het. Nadat hy my terug gevloek het, het hy al die spanning uit die omstandigheid verwyder en ons kon as gelykes met mekaar praat.
Meer oor: Mystem | Lesersbrief | Vloek